Rikunarita-ORG/Wikinium huggingface dataset:
# जुलै ५

|  |  |  |
| --- | --- | --- |
| << |  **जुलै २०२६** | >> |
| सो | मं | बु | गु | शु | श | र |
| १ | २ | ३ | ४ | ५ | ६ | ७ |
| ८ | ९ | १० | ११ | १२ | १३ | १४ |
| १५ | १६ | १७ | १८ | १९ | २० | २१ |
| २२ | २३ | २४ | २५ | २६ | २७ | २८ |
| २९ | ३० | ३१ |

जुलै ५ हा ग्रेगरी दिनदर्शिकेनुसार वर्षातील **१८६ वा** किंवा लीप वर्षात **१८७ वा** दिवस असतो.

## ठळक घटना आणि घडामोडी

### सतरावे शतक

* १६८७ - सर आयझॅक न्यूटनने फिलोसॉफि नॅचरालिस प्रिन्सिपिया मॅथेमॅटिका हे अतिमहत्त्वाचे पुस्तक प्रकाशित केले.

### अठरावे शतक

* १७७० - चेस्माची लढाई.

### एकोणिसावे शतक

* १८११ - व्हेनेझुएलाला स्पेनपासून स्वातंत्र्य.
* १८३० - फ्रांसने अल्जीरियावर आक्रमण केले.
* १८६५ - वाहनांच्या वेगावर नियंत्रण घालणारा पहिला कायदा इंग्लंडमध्ये लागू.
* १८८४ - कामेरून जर्मनीच्या आधिपत्याखाली.

### विसावे शतक

* १९०५ - लॉर्ड कर्झन याने बंगालची फाळणी केली.
* १९४० - दुसरे महायुद्ध - युनायटेड किंग्डम व विची फ्रांसनी राजनैतिक संबंध तोडले.
* १९४१ - दुसरे महायुद्ध - जर्मनीच्या सैन्याने नीपर नदी पर्यंत धडक मारली.
* १९४३ - दुसरे महायुद्ध - कुर्स्कची लढाई.
* १९४५ - दुसरे महायुद्ध - फिलिपाईन्सची जपानपासून सुटका.
* १९४६ - बिकिनी हा वस्त्रप्रकार प्रथमतः वापरात.
* १९५० - कोरियन युद्ध - अमेरिका व उत्तर कोरियाच्या सैन्यात चकमक.
* १९५० - इस्रायेलच्या क्नेसेटने जगातील कोणत्याही ज्यू व्यक्तीला इस्रायेलमध्ये राहण्याचा हक्क दिला.
* १९५१ - विल्यम शॉकलीने जंक्शन ट्रांझिस्टरचा शोध लावला.
* १९५४ - आंध्र प्रदेश उच्च न्यायालयाची स्थापना.
* १९६२ - अल्जीरियाला फ्रांसपासून स्वातंत्र्य.
* १९७० - एर कॅनडा फ्लाइट ६२१ हे डी.सी.८ प्रकारचे विमान टोरोंटो विमानतळाजवळ कोसळले. १०८ ठार.
* १९७५ - आर्थर अ‍ॅश विम्बलडन टेनिस स्पर्धा जिंकणारा प्रथम श्यामवर्णीय व्यक्ती झाला.
* १९७५ - केप व्हर्देला पोर्तुगालपासून स्वातंत्र्य.
* १९७७ - पाकिस्तानमध्ये लश्करी उठाव. झुल्फिकारअली भुट्टो तुरुंगात.
* १९९८ - जपानने मंगळाकडे अंतराळयान प्रक्षेपित केले.

### एकविसावे शतक

* २००४ - इंडोनेशियात प्रथमतः राष्ट्राध्यक्षपदासाठी निवडणुका.
* २००६ - उत्तर कोरियाने प्रतिबंधांना न जुमानता नोडॉंग-२, स्कड व तेपोडॉंग-२ ही क्षेपणास्त्रे प्रक्षेपित केली

## जन्म

* १८५३ - सेसिल ऱ्होड्स, दक्षिण आफ्रिकेचा राजकारणी.
* १८८२ - हजरत इनायत खान, शास्त्रीय गायक.
* १८८६ - विलेम ड्रीस, नेदरलॅंड्सचा पंतप्रधान.
* १९११ - जॉर्जेस पॉम्पिदु, फ्रांसचा राष्ट्राध्यक्ष.
* १९१६ - आर्चिक वेंकटेश गोपाळकृष्ण, कवि, वक्ते. धारवाड मध्ये.
* १९२९ - टोनी लॉक, ऑस्ट्रेलियन क्रिकेट खेळाडू.
* १९२८ - पिएर मॉरोय, फ्रांसचा पंतप्रधान.
* १९४६ - राम विलास पासवान, केंद्रीय मंत्री.
* १९५४ - जॉन राइट, न्यू झीलंडचा क्रिकेट खेळाडू.
* १९६० - राकेश झुनझुनवाला, भारतीय उद्योगपती

## मृत्यू

* १६६६ - आल्बर्ट सहावा, बव्हारियाचा राजा.
* १९४५ - जॉन कर्टीन, ऑस्ट्रेलियाचा १४वा पंतप्रधान.
* २००४ - ह्यू शियरर, जमैकाचा पंतप्रधान.

## प्रतिवार्षिक पालन

* स्वातंत्र्य दिन - अल्जीरिया, केप व्हर्दे, व्हेनेझुएला.

## बाह्य दुवे

* बीबीसी न्यूजवर जुलै ५ च्या विशेष घटना (इंग्रजी मजकूर)

---

जुलै ३ - जुलै ४ - **जुलै ५** - जुलै ६ - जुलै ७ - (जुलै महिना)
# फळ

फुलझाडांमध्ये परागीकरण (Pollination) झाल्यानंतर फुलाचे रूपांतर फळात होते. फळ हे फुलातील पिकलेले अंडाशय. वनस्पतीशास्त्रात, पुष्पनानंतर अंडाशयामधून सपुष्प वनस्पतींमध्ये (ज्याला आवृतबीज सुद्धा म्हणतात) तयार झालेली बिया असलेली रचना म्हणजे फळ.

फळांचा बाजार
ॲप्रिकॉट नावाचे फळ यात दोन प्रकार दिसत आहेत.
केळ
पिकलेला आंबा
सामान्य भाषेच्या वापरात, "फळ" म्हणजे वनस्पतीची रसाळ बिया-संबंधित रचना जे गोड किंवा तुरट असते, आणि कच्च्या स्थितीत खाल्ले जाऊ शकतात, जसेकी सफरचंद, केळ, द्राक्ष, लिंबू, संत्री आणि स्ट्रॉबेरी. दुसऱ्या बाजूने, वनस्पतीशास्त्रीय वापरात, "फळ" मध्ये बऱ्याच रचना समाविष्ट असतात ज्याला सामान्यपणे "फळे" म्हटल्या जात नाही, जसेकी शेंगा, कणिस, टोमॅटो आणि गहू. बीजाणू निर्माण करणाऱ्या कवकाच्या भागाला झाडाचे फळधारी अंग असे सुद्धा म्हणतात.

फळामध्ये बिया असतात. बियांमुळे झाडाची नवीन पिढी संक्रमित होते. प्राणी व पक्ष्यांद्वारे बियांचा प्रसार व्हावा या उद्देशाने फळामध्ये बियांभोवती आंबट/गोड गर असतो. त्याचा अन्न म्हणून वापर होतो. पक्ष्यांच्या विष्टेद्वारे बीज प्रसार मोठ्या प्रमाणात होतो. फळे विविध प्रकारची असतात. आंबा, पेरू, चिकू, सीताफळ, पपई, केळ, कलिंगड, काकडी ही काही फळांची उदाहरणे आहेत. फळ हे आरोग्यासाठी उपयोगी आहे. फळे खाल्याने ऊर्जा मिळते. फळांचा राजा म्हटल्यावर आंबा या फळाची आठवण झाल्याशिवाय राहत नाही.

### अन्नाचा वापर

रसदार फळांसह अनेक फळे (जसेकी सफरचंद, किवी, आंबा, पीच, नासपती, आणि कलिंगड) यांना मानवी अन्न म्हणून ताजी फळे आणि जाम, मुरांबा आणि इतर जतन केलेले पदार्थ असे दोन्हींमध्ये व्यावसायिकदृष्ट्या महत्त्व आहे. फळांचा अन्नपदार्थ निर्मिती (उदा. केक, कुकीज, आईसक्रीम, मफिन, किंवा दही) किंवा पेय, जसेकी फळांचे रस (उदा. सफरचंदाचा रस, द्राक्षाचा रस, किंवा संत्र्यांचा रस) किंवा मद्य पेय (उदा. ब्रॅण्डी, फ्रुट बियर, किंवा वाईन) यांमध्ये सुद्धा वापर केला जातो. भेट देण्यासाठी सुद्धा फळांचा वापर केला जातो, उदा. फळांची बास्केट आणि फळांचा बूके या स्वरूपात.

### अन्नपदार्थाची सुरक्षितता

अन्नाच्या सुरक्षिततेसाठी, अन्नातून दूषितीकरणाचा आणि अन्नजन्य आजाराचा धोका कमी होण्यासाठी फळे योग्य पद्धतीने हाताळणे आणि तयारी यांची सीडीसी शिफारस करते. दुकानात ताजी फळे आणि भाजीपाला काळजीपूर्वक निवडायला हवा, त्याची हानी किंवा खराब होता कामा नये, आणि आधीच कापलेले तुकटे फ्रीज मध्ये ठेवावेत किंवा बर्फामध्ये ठेवावेत.

खाण्याआधी सर्व फळे आणि भाजीपाला व्यवस्थित धुवायला हवा. ज्याची साले खाल्ली जात नाही त्यांसोबत सुद्दा ही शिफारस लागू करावी. आधीच सांडू नये किंवा नुकसान होऊ नये यासाठी हे तयार करण्याच्या किंवा खाण्याच्या अगदी आधी करायला हवे.

### बिनबियाची फळे

व्यापारातील काही फळांचा बीजोपचार हे एक महत्त्वाचे वैशिष्ट्य आहे. केळी आणि अननस ही बियाणेरहित फळांची उदाहरणे आहेत.

### वापर

मानवी अन्न म्हणून उत्पादित खाद्यपदार्थांमध्ये फळे (उदा. केक्स, कुकीज, आइस्क्रीम, मफिन्स, किंवा दही) किंवा पेये (उदा. सफरचंदाचा रस, द्राक्षाचा रस किंवा संत्र्याचा रस) किंवा अल्कोहोलयुक्त पेये (उदा. ब्रॅंडी, फळ बियर किंवा वाईन).

### फळांचे प्रकार

फळांचे मुख्य तीन प्रकार आहेत : साधारण फळ, गुच्छेदार फळ आणि बहुखंडित फळ.

### साधारण फळ

साधारण फळ- बोरे, करवंदे, जांभळे, वगैरे.

फळ म्हणजे फुलाच्या तळाशी असणारा एक साधारण किंवा मिश्रित अंडाशय, ज्यात फक्त एक पुंकेसर असून पिकल्यावर एक साधारण फळ प्राप्त होते. ते सुकलेले किंवा मांसल होऊ शकते. सुका मेवा पिकल्यावर त्याचे बी फुटून बाहेर पडते, किंवा न फुटता फळातच राहते.

## संदर्भ
# त्वचा

निसंधिग्दीकरण

* जैविक त्वचा सजीव/मानवी शरीराचा एक अवयव. त्वचा या अवयवास स्पर्शाची जाणीव होते.
* संगणकीय त्वचा संगणक प्रणाली वर बदलता येणारी त्वचा - उदहरणार्थ विकिपिडियाची त्वचा बदलता येते. तसेच विनॲंप या प्रणालीची त्वचा बदलता येते.
# मध्य युरोप

मध्य युरोपचा नकाशा
**मध्य युरोप** हा युरोप खंडातील एक भौगोलिक प्रदेश आहे. पारंपारिक दृष्ट्या मध्य युरोप हा शब्द पूर्व युरोप व पश्चिम युरोप ह्या भागांतील काही देशांचा उल्लेख करण्याकरिता वापरला गेला आहे. अनेकदा मध्य युरोप हा शब्द शीतयुद्धादरम्यान मागासलेल्या देशांचा उल्लेख करण्याकरिता वापरला जात असे. विविध संस्था व व्यक्तींनी मध्य युरोपची व्याख्या वेगवेगळ्या प्रकारे केली आहे. बहुसंख्य व्याख्यांच्या मते खालील देशांचा मध्य युरोपात समावेश केला जाउ शकतो:

* ऑस्ट्रिया
* चेक प्रजासत्ताक
* जर्मनी
* हंगेरी
* लिश्टनस्टाइन
* पोलंड
* स्लोव्हाकिया
* स्लोव्हेनिया
* स्वित्झर्लंड

कधीकधी  क्रोएशिया व  सर्बिया हे देश देखील मध्य युरोपात गणले जातात.